b"\n_START_ARTICLE_\nProjecci\xc3\xb3 de Newman\n_START_PARAGRAPH_\nUna projecci\xc3\xb3 de Newman \xc3\xa9s una forma de representaci\xc3\xb3 bidimensional \xc3\xbatil per a visualitzar conformacions en un enlla\xc3\xa7 simple carboni-carboni d'una mol\xc3\xa8cula org\xc3\xa0nica, habitualment alcans. Fou proposada el 1952 pel qu\xc3\xadmic nord-americ\xc3\xa0 Melvin Spencer Newman (1908-1993)._NEWLINE_Consisteix a visualitzar l'estructura de la mol\xc3\xa8cula al llarg de l'enlla\xc3\xa7 simple que uneix ambd\xc3\xb3s \xc3\xa0toms de carboni i projectar-la sobre el pla, de tal manera que els grups units a l'\xc3\xa0tom de carboni m\xc3\xa9s proper a l'observador es dibuixen enlla\xc3\xa7ats al punt central d'un cercle, que representaria a l'\xc3\xa0tom, mentre els del m\xc3\xa9s allunyat es dibuixen partint del cercle, que representa el carboni de darrere."